open-index/open-wikipedia-markdown huggingface dataset:
Etelä-Karjalan käräjäoikeus

**Etelä-Karjalan käräjäoikeus** on yksi Suomen 20 käräjäoikeudesta. Etelä-Karjalan käräjäoikeus sijaitsee Lappeenrannassa. 

Etelä-Karjalan käräjäoikeus kuuluu Itä-Suomen hovioikeuden tuomiopiiriin. Etelä-Karjalan käräjäoikeuden tuomiopiirin muodostavat Lappeenranta, Lemi, Luumäki, Savitaipale, Taipalsaari, Imatra, Ruokolahti, Rautjärvi ja Parikkala. 

Käräjäoikeuden laamanni on Hannu Rantalainen.

## Lähteet
Erkki Korhonen (poliisiylijohtaja)

**Erkki Juhani Korhonen** (20. helmikuuta 1924 Mikkeli – 18. joulukuuta 1982 Helsinki) oli suomalainen virkamies. Hän toimi poliisiylitarkastajana 1967–1973 ja sen jälkeen poliisiylijohtajana 1973–1982.

Korhonen suoritti ylemmän oikeustutkinnon 1948 Helsingin yliopistossa ja sai varatuomarin arvon 1950. Hän toimi asianajajana Helsingissä ja Hämeenlinnassa 1950–1951, Kymen läänin apulaispoliisitarkastajana 1951–1955, Sippolan nimismiehenä 1955–1960, Lauritsalan nimismiehenä 1960–1967, sisäasiainministeriön poliisiylitarkastajana 1967–1973 ja sen jälkeen poliisiylijohtajana.

Hän kuoli äkilliseen sairauskohtaukseen virassa ollessaan joulukuussa 1982.

## Lähteet
Jauhen Abramenka

**Jauhen Sjarhejevitš Abramenka** (, , s. 26. helmikuuta 1987 Vitebsk, Valko-Venäjän SNT, Neuvostoliitto) on valkovenäläinen ampumahiihtäjä.

Vancouverin olympialaisissa 2010 ja Sotšin olympialaisissa 2014.

## Lähteet

* 
* Profiili BFU:n tietokannassa ,
Bajat

**Bajat** eli **gbayat** on etninen ryhmä keskisessä Afrikassa.  Sen jäseniä elää Keski-Afrikan tasavallan lounaisosassa, Kamerunin pohjois- ja keskiosassa, Kongon tasavallan pohjoisosassa ja Kongon demokraattisen tasavallan luoteisosassa. 1900-luvun lopussa bajoja oli yhteensä noin 970&nbsp;000.

Keski-Afrikan tasavallassa bajat ovat suurin etninen ryhmä. Heitä on noin kolmannes koko väestöstä.

Bajojen perinteen mukaan johtajia valitaan vain sotien ajaksi. Rauhanaikana kyläpäälliköt toimivat sovittelijoina ja keulakuvina. Ranskalaiset siirtomaaisännät laittoivat kuitenkin kyläpäälliköt hallinnolliseen vastuuseen.

## Lähteet

## Aiheesta muualla
Erkki Korhonen

**Erkki Korhonen** on seuraavien henkilöiden nimi:

* Erkki Korhonen (s. 1928), itseoppinut kuvanveistäjä
* Erkki Korhonen (s. 1956), pianisti, Kansallisoopperan pääjohtaja
* Erkki Korhonen (s. 1940), pesäpalloilija
* Erkki J. Korhonen (1924–1982), poliisiylijohtaja
* Erkki Korhonen (1931–2015), kansanedustaja
Robin Hund & Hans glada orkester

**Robin Hund & Hans glada orkester** on vuonna 2012 perustettu suomenruotsalainen lastenmusiikkiyhtye, joka muodostavat laulaja Tomas Järvinen ja kitaristi Henrik Strang. Se on julkaissut myös suomenkielisiä albumeja nimellä *Robin Rekku & Jekkuorkesteri*. Vuonna 2018 yhtye voitti parhaan lastenmusiikkialbumin Emma-palkinnon. Emma-gaalassa 2020 yhtyeen albumi *Ett album för äldre barn* palkittiin parhaana lastenalbumina.

## Diskografia
**Hundar och katter* (2012)
**Med dunder & brak* (2013)
**Kaikki mukaan hyppimään* (2014)
**Berättelser om en Hund och en Katt* (2014)
**Sju dagar tills tomten komme* (2014)
**Händerna upp i luften* (2015)
**Berättelser om hundar och katter* (2016)
**Alla ropar ett hej* (2017)
**Karkumatkalla* (2018)
**Ett album för äldre barn (Och yngre att tjuvlyssna till!)* (2019)
**Dit och tillbax* (2021)

## Lähteet

## Aiheesta muualla
*Yhtyeen kotisivut
Juuso Rämö

**Juuso Rämö** (s. 7. toukokuuta 1994 Tampere) on suomalainen jääkiekkoilija, joka pelaa Suomi-sarjajoukkue Nokian Pyryssä. Hän on pelipaikaltaan vasen laitahyökkääjä.

## Ura
### Seuraura
Rämö on Tapparan kasvatti. Hän voitti joukkueessa C-nuorten SM-pronssia vuonna 2010 ja B2-nuorten Suomenmestaruuden vuonna 2011. Kauden 2011–2012 Rämö aloitti Tapparan B-nuorissa pelaten SM-karsintoja, mutta hänen runkosarjansa eteni kuitenkin KOOVEE:n joukkueessa B-nuorten I-divisioonassa. Rämö jakoi 13 osumallaan joukkueen sisäisen maalipörssin voiton Joni Mäkelän kanssa.

Kaudeksi 2013–2014 Rämö siirtyi KOOVEE:stä Tampereen Ilvekseen, jossa hän teki kauden aikana myös SM-liigadebyyttinsä. Rämö pelasi ensimmäisen SM-liigaottelunsa 6. helmikuuta 2014 Oulun Kärppiä vastaan. Hän teki ottelussa myös liigauransa avausmaalin kolmannessa vaihdossaan. Rämö pelasi kauden aikana kaikkiaan neljä SM-liigaottelua. Huhtikuussa 2014 hän teki vuoden mittaisen jatkosopimuksen Ilveksen kanssa.

Kaudella 2014–2015 Rämö pelasi kolme ottelua sekä Ilveksen SM-liigajoukkueessa että lainalla Mestis-joukkue Lempäälän Kisassa. Kauden 2015–2016 Ilves lainasi hänet taas LeKiin, jossa Rämö pelasi kauden loppuun. Hänen ensimmäinen kokonainen Mestis-kautensa toi 43 runkosarjaottelussa tehot 5+5=10. Rämö pelasi Ilveksessä kauden aikana yhden ottelun. Kaudeksi 2016–2017 hän teki LeKin kanssa uuden, vuoden mittaisen sopimuksen. Syyskuussa 2016 seura lainasi Rämön aluksi viikon mittaisella sopimuksella KeuPa HT:n paitaan, mutta tämän jälkeen Rämön sopimusta jatkettiin marraskuun maaottelutaukoon. Hän pelasi KeuPassa kaikkiaan 13 ottelua, jonka jälkeen Rämö palasi loppukaudeksi LeKin vahvuuteen.

Rämö siirtyi kaudeksi 2017–2018 1+1-vuotisella sopimuksella Kokkolan Hermekseen. Hän ei saanut joukkueesta kuitenkaan toivotunlaista roolia ja pelasi kolmen harjoitusottelun lisäksi vain yhden Suomen Cupin ottelun, kunnes Rämön sopimus purettiin syyskuussa 2017. Jo samana päivänä hän siirtyi sarjatasoa alemmas Suomi-sarjajoukkue Nokian Pyryn riveihin.

### Maajoukkueura
Rämö on pelannut yhden poikien maaottelun.

## Tilastot

## Lähteet
*
*

### Viitteet
Marjatta Kapari

**Liisa Marjatta Kapari** (s. 17. helmikuuta 1939 Jyväskylä) on suomalainen kirjallisuuden suomentaja.

## Suomennoksia
* J. D. Salinger: *Yhdeksän kertomusta*. Suomentaneet Marjatta Kapari ja Kristiina Kivivuori. Keltainen kirjasto 71. Tammi 1966. (Alkuteos *Nine stories*.)
* Eino Hanski: *Pitkä talvi*. Ruotsinkielisestä alkuteoksesta *Den långa vintern* suom. Marjatta Kapari. Tammi 1966.
* Alan Moorehead: *Mennyt paratiisi: Eurooppalaisten tulo Etelämerelle 1767–1840*. Tammi 1967. (Alkuteos *The fatal impact*.)
* Eino Hanski: *Pitkä matka*. Ruotsinkielisestä alkuteoksesta *Den långa resan* suomentanut Marjatta Kapari. Tammi 1967.
* Eino Hanski: *Pitkä odotus*. Ruotsinkielisestä alkuteoksesta *Den långa väntan* suomentanut Marjatta Kapari. Tammi 1969.
* Julius Lester: *Varokaa valkoiset!* Suomentanut Marjatta Kapari. Jälkilauseen kirjoittanut Atte Blom. Tammi 1970. (Alkuteos *Look out, whitey!*)
* Kurt Vonnegut: *Jumala teitä siunatkoon, herra Rosewater eli Helmiä sioille*. Keltainen kirjasto 107. Tammi 1972. (Alkuteos *God bless you, Mr. Rosewater or Pearls before swine*.)
* Kurt Vonnegut: *Mestarien aamiainen eli Hyvästi masentava maanantai*. Keltainen kirjasto 107. Tammi 1974. (Alkuteos *Breakfast of champions or Goodbye blue Monday!*)
* Patricia Moyes: *Murha Alpeilla*. Sapo-sarja 161. WSOY 1974. (Alkuteos *Season of snows and sins*.)
* Kurt Vonnegut: *Kissan kehto*. Keltainen kirjasto 124. Tammi 1975. (Alkuteos *Cat's cradle*.)
* Kurt Vonnegut: *Äiti yö*. Suomentaneet Marjatta Kapari ja Matti Santalahti.  Keltainen kirjasto 134. Tammi 1977. (Alkuteos *Mother night*.)
* Kurt Vonnegut: *Titanin seireenit*. Keltainen kirjasto 153. Tammi 1979. (Alkuteos *The sirens of Titan*.)
* John Steinbeck: *Tuntemattomalle jumalalle*. Keltainen kirjasto 174. Tammi 1982. (Alkuteos *To a God unknown*.)
* Kazuo Ishiguro: *Silmissä siintävät vuoret*. Tammi 1983. (Alkuteos *A pale view of hills*.)
* Ian Kellas: *Rauhaa!* Suomentanut Marjatta Kapari. Tekstannut Kalervo Palsa. Tammi 1985. (Alkuteos *Peace for beginners*.)
* Toni Bentley: *Tanssijan talvi*. Kirjayhtymä 1985. (Alkuteos *Winter season*.)
* John Densmore: *Riders on the storm: Elämäni [[Jim Morrison]]in ja The Doorsin kanssa*. Suomentaneet Marjatta Kapari ja Jaana Lahtinen. Tammi 1992.

## Palkinnot
* Valtion kääntäjäpalkinto 1980

## Lähteet
* 
* Marjatta Kapari. Kirjasampo.
Miika Huhtanen

**Miika Huhtanen** (s. 23. heinäkuuta 1993 Lappeenranta) on suomalainen jääkiekkopuolustaja, joka pelaa Mestis-joukkue Rovaniemen Kiekossa. Hän kykenee pelaamaan myös juniorivuosiltaan tutulla pelipaikallaan hyökkääjänä.

## Ura
Huhtanen on Saimaan Pallon kasvatti. Hän toimi kaudella 2008–2009 joukkueen C-nuorten kapteenina. Huhtanen pelasi osan kaudestaan myös SaiPan B-nuorissa, joissa hän voitti kauden päätteeksi I-divisioonan hopeaa. A-juniorivuosinaan Huhtanen on kärsinyt myös paljon loukkaantumisista. Hän solmi kolmivuotisen sopimuksen SaiPan SM-liigajoukkueen kanssa kesäkuussa 2011. Ensimmäisellä sopimuskaudellaan 2011–2012 Huhtanen pelasi loukkaantumisten vuoksi vain kolme ottelua lainalla A-nuorten II-divisioonaa Pepo Hockeyssa.

Huhtanen teki SM-liigadebyyttinsä kolmannella sopimuskaudellaan 2013–2014 ja pelasi ensimmäisen SM-liigaottelunsa 6. helmikuuta 2014 Jokereita vastaan. Hän pelasi debyytissään nelosketjun keskushyökkääjänä. Huhtanen pelasi kauden aikana kolme SM-liigaottelua. Toukokuussa 2014 hän teki kaksivuotisen jatkosopimuksen SaiPan kanssa.

Kaudella 2014–2015 Huhtanen pelasi SaiPassa kolme ottelua. Hän pelasi lisäksi miesten pelejä lainalla myös Mestis-joukkue KeuPa HT:ssä ja Suomi-sarjajoukkue Imatran Ketterässä. Siirtotakarajalla helmikuussa 2015 Huhtanen kiinnitettiin loppukaudeksi KeuPan vahvuuteen. Kauden 2015–2016 alussa SaiPa lainasi Huhtasen joulutaukoon asti kestäneellä sopimuksella Savonlinnan Pallokerhoon. Tämän jälkeen hän pelasi SaiPassa kaksi ottelua, jonka jälkeen seura lainasi hänet vuoden 2016 vaihteessa ensin neljän ottelun mittaisella ja sen jälkeen loppukauden kattavalla sopimuksella Mestiksen nousijajoukkue Kokkolan Hermeksen riveihin. SaiPa ei käyttänyt kauden jälkeen Huhtasen sopimuksessa ollutta optiota.

Huhtanen teki kaudeksi 2016–2017 vuoden mittaisen sopimuksen Hermeksen kanssa. Hän jäi joukkueessa lopulta kuitenkin pieneen rooliin. Huhtanen kuului miesten joukkueessa pelaamisen ohella myös Hermeksen A-nuorten valmennustiimiin, kunnes hänen sopimuksensa purettiin tammikuussa 2017, jolloin Huhtanen siirtyi loppukaudeksi Rovaniemen Kiekkoon. Hänet hankittiin paikkaamaan Itävaltaan palanneen Marco Zorecin jättämää aukkoa.

## Tilastot

## Lähteet
*
*

### Viitteet
Pori Jazz Kids Festival

**Pori Jazz Kids Festival** on vuodesta 2005 lähtien Porissa järjestetty lastenmusiikkifestivaali. Se pidetään heinäkuussa samaan aikaan Pori Jazz -festivaalin kanssa.

Tapahtuma koostuu ilmaiskonserttien lisäksi musiikkityöpajoista, joissa lapset pääsevät itse harjoittelemaan ja tutustumaan erilaisiin soittimiin. Pori Jazz Kids Festivalin pääpaikka on Kirjurinluoto, jossa sijaitseva Lokki-lava toimii sen konserttiareenana. Konserteissa lapset pääsevät myös itse esiintymään ammattimuusikoiden kanssa. 

Viisipäiväinen tapahtuma on kerännyt vuosittain jopa 30 000 kävijää. Pori Jazz Kids Festivalin tuottajana toimii Bianca Morales.

## Lähteet

## Aiheesta muualla
*Pori Jazz Kids Festivalin kotisivu
Lessonansammakko

**Lessonansammakko** (*Pelophylax lessonae*, aiemmin *Rana lessonae*) on pienikokoinen eurooppalainen vihersammakkolaji, jota on 2010-luvulla löydetty myös Suomesta. Lajille on ehdotettu uutta suomenkielistä nimeä *pikkuvihersammakko*.

## Ulkonäkö ja koko

Lessonansammakko voi kasvaa 8&nbsp;cm:n pituiseksi, mutta yleensä aikuiset yksilöt ovat selvästi alle 6,5&nbsp;cm:n pituisia. Keski-Euroopan lessonansammakot ovat vihreitä, ja kutuaikana koiraat muuttuvat sitruunankeltaisiksi. Keskellä lessonansammakon selkää kulkee vaaleampi pitkittäisraita. Koiraiden äänirakot ovat valkoiset. Takaraajat ovat suhteellisesti lyhyemmät kuin muutoin samankaltaisilla mölysammakolla ja syötävällä sammakolla.

Lessonansammakko on Keski-Euroopassa varsin yleinen ja laajalle levinnyt eläinlaji, mutta Skandinaviassa tavataan lajin uhanalaisia, viime jääkauden jälkeisen lämpökauden reliktipopulaatioita, joissa silmiinpistävin piirre on eläinten ruskea väritys. Myös Suomen lessonansammakot kuuluvat ulkoisten ominaisuuksiensa perusteella tähän pohjoiseen tyyppiin.

## Elintavat

Lessonansammakko kutee myöhään keväällä pienissä vesistöissä, kuten lammissa, allikoissa ja tulvivissa ojissa. Naaras munii 600–3&nbsp;000 munaa, jotka kuoriutuvat 1–2 viikossa. Kutuajan jälkeen lessonansammakot elävät enimmäkseen maalla, jossa ne myös talvehtivat. Maalle nousseet poikaset ovat 2–3&nbsp;cm:n pituisia. Lessonansammakko voi elää luonnossa 6–12-vuotiaaksi.

## Lähteet
* 
* 

### Viitteet

## Aiheesta muualla
*Sammakkolampi: Vihersammakot: Ruokasammakko ja pikkuvihersammakko
Kakkosen kausi 1995

**Kakkosen kausi 1995** oli Suomen jalkapallon kolmanneksi korkeimman sarjatason kausi. Kausi pelattiin neljässä 12 joukkueen lohkossa kaksinkertaisena sarjana. Lohkovoittajat nousivat suoraan Ykköseen. Toiseksi sijoittuneet joukkueet pelasivat vastakkain kaksiosaiset karsintaottelut, joista voittajat selvisivät Ykköseen. Sijalle 10–12 sijoittuneet joukkueet putosivat Kolmoseen.

## Etelälohko

## Itälohko

## Länsilohko

## Pohjoislohko

## Karsintaottelut
* Honka - Euran Pallo 1-1, 1-1 ja. 2-2
Honka Ykköseen yhteismaalin 4-4 vierasmaalisäännön ansiostahttp://eupa-sporttisaitti-com-bin.directo.fi/@Bin/2c467fb27ef3f05474249a0a9e31f896/1313704724/application/pdf/117759/Historiikki.pdf
* JJK Jyväskylä - Kemin Pallotoverit -85 5-3
JJK Ykköseen yhteimaalin 5-3http://www.jjk.fi/seura/historia/

## Lähteet

* Euran Pallon historiikki
* JJK Jyväskylän historiikki
Albania talviolympialaisissa 2014

**[[Albania]]** osallistui Sotšin talviolympialaisiin 2014.

Albania oli ensimmäisen kerran mukana talviolympialaisissa Torinossa 2006. Maan ainoa edustaja oli alppihiihtäjä Erjon Tola. Hän kilpaili supersuurpujottelussa, suurpujottelussa ja pujottelussa. Tola oli mukana myös Vancouverissa 2010 edelleen ainoana albanialaisena. Tola toimi myös Albanian joukkueen lipunkantajana olympialaisten avajaisseremoniassa.

## Joukkue

### Alppihiihto

* Erjon Tola
* Suela Mehilli

## Lähteet
* Sochi.ru 

### Viitteet
Etiopian nälänhätä 1983–1985

**Etiopian nälänhätä 1983–1985** oli Etiopiassa vuosina 1983–1985 vallinnut nälänhätä, jonka seurauksena maan pohjoisosissa menehtyi arviolta 400 000 ihmistä. Myös Etiopian muissa osissa kuoli kymmeniä tuhansia ihmisiä. Nälänhädän syntymiseen johti Etiopian poliittisten tilanteen lisäksi maassa vallinnut kuivuus. Etiopian hallinnon Avustus ja uudelleensijoitus-komission (RRC) mukaan maataloustuotannon sadot olivat vuosina 1980 ja 1981 normaalilla tasolla ja vuosian 1982 kaikkien aikojen suurin lukuun ottamatta Tigray-maakunnan itäosia.

Etiopiassa 20 vuotta käynnissä ollut sisällissota Neuvostoliiton ja Kuuban tukemaa hallintoa vastaan heikensi maan taloudellista kantokykyä merkittävästi.

## Länsimaiden apu

Etiopian tilanne herätti paljon huomiota eri puolilla maailmaa. Tunnetuimmaksi kampanjaksi ruoka-avun saamiseksi Etiopiaan nousi irlantilaisen rockmuusikon Bob Geldofin käynnistämä Band Aid -projekti. Se huipentui kesällä 1985 Lontoossa ja Philadelphiassa järjestettyihin Live Aid -hyväntekeväisyyskonsertteihin. 

Etiopiaan keräsi brittiläisten muusikoiden lisäksi apua muun muassa amerikkalaisten artistien USA for Africa sekä heavymuusikoista koostunut Hear 'n Aid. Myös suomalaiset rockartistit osallistuivat Apua! Orkesterin muodossa.

Etiopiaan kerätyt rahat päätyivät BBC:n vuonna 2010 lähettämän ohjelman mukaan maan diktaattorin Mengistu Haile Mariamin haltuun. Hänen väitetään käyttäneen huomattavan tai jopa suurimman osan  lahjoitusvaroista aseiden ostamiseen Neuvostoliitosta voidakseen kukistaa maan sisäisen opposition. Etiopialla, joka oli maailman kolmanneksi köyhin maa, oli lopulta Afrikan suurin ja parhaiten varustettu armeija.

## Katso myös
* Maksamme velkaa
* Live Aid

## Lähteet
Urquhartin lause

**Urquhartin lause** on euklidisen geometrian tulos, joka kuuluu seuraavasti: Olkoot ABB' ja AC'C suoria ja BC:n ja B'C':n leikkauspiste D. Jos on voimassa AB + BD = AC' + C'D, niin AB' + B'D = AC + CD. Dan Pedoe on sanonut lausetta euklidisen geometrian alkeellisimmaksi lauseeksi, koska se sisältää vain suoria ja etäisyyksiä.
## Lähteet
Romanshorn

**Romanshorn** on kaupunki Koillis-Sveitsissä, Thurgaun kantonissa. Kaupungissa on runsaat 11&nbsp;000 asukasta.

## Sijainti
Romanshorn sijaitsee Mittellandin tasankoalueella, Bodenjärven lounaisrannalla.

## Liikenne
SBB:n rautatiet Winterthurista, Rorschachista ja Kreuzlingenistä sekä SOB:n rautatie Sankt Gallenista yhdistyvät Romanshornin asemalla.

Romanshornista on autolauttayhteys Bodenjärven yli Saksaan, Friedrichshafeniin.

### Historiaa
Romanshornista kehittyi liikenteen solmukohta 1800-luvun jälkipuoliskolla, kun kantoni rakensi Bodenjärven rantaan sataman. Tällöin muun muassa postin kuljetus Koillis-Sveitsistä Schwabenin alueelle alettiin hoitaa höyrylaivalla Romanshornista. Rautatie Zürichiin valmistui vuonna 1855, ja puhelinkaapeliyhteys järven poikki avattiin seuraavana vuonna. Romanshornista oli junalauttayhteys Lindauhun vuosina 1869–1976. Autolauttaliikenne Saksaan alkoi vuonna 1945 ja jatkuu edelleen. 

## Lähteet
*

### Viitteet

## Aiheesta muualla
 
*
Erityinen kotietsintä

**Erityinen kotietsintä** tarkoittaa Suomen pakkokeinolain mukaan epäillyn rikoksen johdosta tehtävää, esitutkintaviranomaisen suorittamaa todisteiden etsintää sellaisessa tilassa, jossa etsinnän kohteeksi on syytä olettaa joutuvan tietoa, jota koskee eräät laissa yksilöidyt takavarikkokiellot. Kyseessä voi olla joko kotirauhan suojaama paikka, jossa muuten olisi kyse yleisestä kotietsinnästä tai muu paikka, joissa normaalisti suoritettaisiin laissa tarkoitettu paikanetsintä.

Erityinen kotietsintä eroaa muista etsinnöistä siinä, että siitä päättää tuomioistuin. Jos kuitenkin kyseessä on kiiretilanne tai jos muun etsinnän yhteydessä havaitaan, että on syytä olettaa etsinnän kohdistuvan takavarikkokiellossa olevaan aineistoon, erityiseksi kotietsinnäksi muuttuvasta etsinnästä päättää pidättämiseen oikeutettu virkamies, eli useimmiten rikosasian tutkinnanjohtaja. Toinen ero on se, että erityisessä kotietsinnässä on aina mukana etsintävaltuutettu, jonka tällaisesta etsinnästä päättävä taho asettaa tehtäväänsä. Etsintävaltuutetun tehtävänä on huolellisesti ja ilman aiheetonta viivytystä valvoa, ettei takavarikkokieltoa rikota takavarikoimalla tai jäljentämällä takavarikkokiellon alaista materiaalia. Etsintävaltuutetuksi on määrättävä suostumuksensa perusteella asianajaja, julkinen oikeusavustaja tai ylemmän korkeakoulututkinnon suorittanut muu henkilö, joka asiantuntemuksensa ja käytännön kokemuksensa perusteella on etsinnän kohde huomioon ottaen sopiva toimimaan etsintävaltuutettuna kyseessä olevassa tapauksessa.

Huomioon otettavat takavarikkokiellot koskevat käytännössä lähinnä potilas- ja asianajosalaisuuksia sekä toimittajien lähdesuojaa. Etsintä muun muassa lääkäriasemalla, asianajotoimistossa tai lehden toimituksessa on herkästi uuden lain mukaista erityistä kotietsintää. Myös asianajajan tai varsinkin freelancetoimittajan kotona tehtävän kotietsinnän osalta erityisen kotietsinnän kynnys usein ylittyy. 
Myös viranomaisen salassa pidettäviä tietoja koskevan takavarikkokiellon mahdollinen käsilläolo johtaa erityiseen kotietsintään. Näin ollen esimerkiksi virkarikostutkinnassa sosiaalitoimistossa tai poliisiasemalla voidaan olettaa tutkinnan kohteeksi joutuvan myös sellaista tietoa, jota ei saa takavarikoida.

Kaikkein vakavimpien rikosten tutkinnassa moni takavarikkokielto väistyy eikä erityinen kotietsintä tule kyseeseen. Väistyviä ovat potilastietoihin, toimittajan lähdetietoihin ja muun kuin rikoksesta epäillyn oikeudenkäyntisalaisuuksiin liittyvät takavarikkokiellot. Rajana on se, että tutkittavasta rikoksesta voidaan tuomita kuusi vuotta tai pitempi vankeusrangaistus. Sen sijaan virkasalaisuuksiin ja valtion turvallisuuteen sekä rikoksesta epäillyn henkilön asianajajansa kanssa käymään kirjeenvaihtoon ja muihin tällaista asianajoa koskeviin asiakirjoihin liittyvät takavarikkokiellot säilyvät myös törkeimpiä rikoksia tutkittaessa.

## Lähteet

## Aiheesta muualla
* Hoitaja esti poliisien pääsyn A-klinikalle - asiaa puitiin oikeudessa asti Savon Sanomat 23.12.2016.
* "Äärimmäisen poikkeuksellista" – 4 asiaa, jotka sinun olisi hyvä tietää poliisin erityisestä kotietsinnästä Yle 18.12.2017.
Rorschach (kaupunki)

**Rorschach** on tiheästi asuttu, pieni kaupunki Koillis-Sveitsissä, Sankt Gallenin kantonissa. Kaupungissa on vajaat 10&nbsp;000 asukasta. 

## Sijainti
Rorschach sijaitsee Bodenjärven etelärannalla.

## Liikenne
SBB:n rautatiet Romanshornista, Sargansista ja Sankt Gallenista sekä Appenzeller Bahnenin rautatie Heidenista yhdistyvät Rorschachin asemalla.

Moottoritie A1 ohittaa Rorschachin eteläpuolelta.

## Lähteet
*
* 

### Viitteet

## Aiheesta muualla
Catherine Samba-Panza

**Catherine Samba-Panza** (s. 26. kesäkuuta 1954) on poliitikko Keski-Afrikan tasavallasta. Maan parlamentti valitsi hänet väliaikaiseksi presidentiksi vuoden 2014 alussa. Sitä ennen hän oli maan pääkaupunki Banguin pormestari. Hän vannoi virkavalansa 23. tammikuuta 2014.

Samba-Panza on taustaltaan kristitty, mutta häntä pidetään neutraalina maan uskontokuntien välisissä kiistoissa. Ensimmäisessä puheessaan valintansa jälkeen Samba-Panza korosti olevansa ”koko kansan presidentti”.

Samba-Panza  on opiskellut oikeustiedettä Banguin yliopistossa ja Pariisissa. Opintojensa jälkeen hän perusti vakuutusyhtiön. Hän lähti politiikkaan vuonna 2003, kun François Bozizé syrjäytti Ange-Félix Patassén hallinnon. Samba-Panza osallistui sovitteluihin ja tuli tunnetuksi puolueettomana ja lahjomattomana.

## Lähteet
Mozyrsol

**Mozyrsol** () on Valko-Venäjän Mazyrissä sijaitseva suolatehdas. Tämä Mazyrissä toimiva yhtiö perustettiin vuonna 1982 muutamaa vuotta aiemmin (1975) Mazyristä löytyneiden suolavarantojen hyödyntämiseksi. Nykyään osakeyhtiö Mozyrsolissa työskentelee runsas 1000 henkeä ja se on osa Valko-Venäjän elintarvikealan valtionkonserni Belgospištšepromiin. Yhtiö kertoo tuottaneensa 30 toimintavuoden aikana yli 8 miljoonaa tonnia elintarvikesuolaa ja olevansa johtavia tyhjiökuivattujen suolojen valmistajia Euroopassa ja IVY-maissa. Muita IVY-maiden suolanvalmistajia ovat esimerkiksi venäläinen Sibsol ja ukrainalainen Artemsol.

Yhtiö on lievästi voitollinen; vuonna 2012 yhtiön nettotulos oli 68,0 miljardia Valko-Venäjän ruplaa eli noin 6,0 miljoonaa euroa. Valtionhallinto oli vuonna 2013 listannut Mozyrsolin niiden 80 valtiollisen yrityksen joukkoon, joiden tuli tulouttaa osa voitostaan suoraan valtiolliseen kehitysrahastoon.

## Katso myös
* Krinitsa, panimo, osa Valko-Venäjän valtion elintarvikekonserni Belgospištšepromia 
* Brestskoje pivo, panimo, osa Valko-Venäjän valtion elintarvikekonserni Belgospištšepromia 
* Spartak, makeistehdas, ainakin osin Valko-Venäjän valtion elintarvikekonserni Belgospištšepromia 

## Lähteet

## Aiheesta muualla
*Mozyrsol invests $5.9m in production upgrade (11/2013)   (export.by)
*U ОАО Mozyrsol novyi gendirektor (2/2012)  (charter97.org)
*Belarus ne budet prodavat Mozyrsol - Belgospištšeprom (12/2011)   (interfax.by)
*FAS Russia suspects that salt producers are engaged in anticompetitive agreement (9/2010)   (gov.ru)
*The Iodine Deficiency Elimination Program in Belarus (pdf)  (ceecis.org)
Karmustiini

**Karmustiini** (C5H9Cl2N3O2) on nitrosoureioihin kuuluva syöpälääkkeenä käytettävä yhdiste. Sen vaikutusmekanismi perustuu alkylointiin ja sitä käytetään erityisesti aivokasvaimien hoidossa.

## Toimintamekanismi
Karmustiini metaboloituu ihmiskehossa maksassa ja sen aineenvaihduntatuote kloorietyylidiatsohydroksidi on lääkeaineena aktiivinen. Karmustiini alkyloi DNA:n pyridiiniemäksiä tyypillisimmin sytosiinin. Karmustiinissa on kaksi alkyloivaa ryhmää ja näin DNA-säikeet ristisitoutuvat toisiinsa. Tämä johtaa syöpäsolujen kasvun estymiseen ja syöpäsolujen kuolemaan. Karmustiinia käytetään aivokasvainten kuten glioomien, myeloomien ja lymfoomien hoidossa. Karmustiinia voidaan käyttää myös kantasoluhoitojen yhteydessä. Karmustiinia voidaan käyttää yhdessä temotsolomidin ja sädehoidon kanssa. Karmustiinia käytetään ainoastaan infuusiona suonensisäisesti. Samalla tavoin vaikuttavaa lomustiinia voidaan annostella suun kautta.

## Haittavaikutukset
Vakavin karmustiinin haittavaikutus on sen luuydintoksisuus ja siitä seuraava luuydinsuppressio. Muita haittavaikutuksia ovat muun muassa huonovointisuus ja pitkäaikaisessa käytössä voi ilmentyä munuaisvaurioita ja keuhkofibroosia. Syöpäsolut saattavat myös kehittää vastustuskyvyn karmustiinille ja muille nitrosoureajohdannaisille.

## Synteesi
Karmustiinia syntetisoidaan 2-kloorietyyliamiinin ja 2-kloorietyyli-isosyanaatin välisellä reaktiolla. Tässä syntyvä 1,3-bis(2-kloorietyyli)urea reagoi dityppitrioksidin kanssa muodostaen karmustiinia.

## Lähteet

## Aiheesta muualla
*Kyoto Encyclopedia of Genes and Genomes (KEGG): Carmustine 
*ChemBlink: Carmustin
Vuoden 2014 talviolympialaisten mitalitaulukko

**[[Talviolympialaiset 2014|Vuoden 2014 talviolympialaisissa]]** oli mukana urheilijoita 88 maasta. He kilpailivat 98 olympialajissa. Mitalitaulukon ykkössijan saavutti isäntämaa Venäjä.

## Mitalitaulukko

Naisten syöksylaskussa jaettiin kaksi kultamitalia. Miesten super-G:ssä jaettiin kaksi pronssimitalia.

## Lähteet
Henry Clay Frick

**Henry Clay Frick** (19. joulukuuta 1849 West Overton, Pennsylvania – 2. joulukuuta 1919 New York) oli yhdysvaltalainen liikemies ja suurlahjoittaja, joka rakensi merkittävän osan Pittsburghin teräs- ja koksiteollisuudesta.

Frick aloitti koksiuunien valmistuksen vuonna 1870 ja perusti seuraavana vuonna Frick and Company -yrityksen. 1870-luvun laman aikana hän onnistui hankkimaan omistukseensa suuret koksivarannot ja kykeni siten tarjoamaan polttoainetta Pittsburghin kasvavalle rauta- ja terästeollisuudelle. Vuonna 1889 Frick palkattiin Carnegie Brothers and Companyn toimitusjohtajaksi, ja hänelle annettiin tehtäväksi järjestää uudelleen yhtiön terästuotanto. Hän onnistuikin kehittämään Carnegien yhtiöstä maailman suurimman teräksen ja koksin valmistajan. Kauaskantoisiin toimenpiteisiin kuului myös yhtiön johtavan kilpailijan, Duquesne Steel Worksin, ostaminen. Frickillä oli myös merkittävä rooli U. S. Steel -teräsyhtiön perustamisessa vuonna 1901, ja hän toimi myöhemmin sen johtokunnan puheenjohtajana. Hän johti vastaavassa asemassa myös useita rautatieyhtiöitä.

Vuoden 1892 Homesteadin terästehtaiden lakon aikana Frick esiintyi työnantajapuolen johtavana edustajana, jolloin anarkisti Alexander Berkman ampui ja puukotti häntä, mutta hän jäi henkiin.

Frick keräsi suuren taidekokoelman. Hänen testamenttilahjoituksellaan perustettiin Frick Collection -taidemuseo, joka toimii hänen rakennuttamassaan talossa New Yorkin Fifth Avenuella. Hän lahjoitti myös 61 hehtaarin laajuisen puiston Pittsburghin kaupungille ja suuria summia Princetonin yliopistolle.

## Lähteet

## Aiheesta muualla
Anu Seppälä

**Anu Seppälä** (oik. **Aino Vuori**, ent. **Seppälä-Tanttu**, o.s. **Keinänen**; 10. helmikuuta 1939 Viipuri – 2. huhtikuuta 2021 Helsinki) oli suomalainen toimittaja ja kirjailija. Upseeriperheeseen syntyneenä hän muutti lapsuudessaan usein paikkakunnalta toiselle.         

Hän aloitti uransa kesätoimittajana *[[Karjala (sanomalehti)|Karjala]]*-lehdessä 16-vuotiaana. Sen jälkeen Seppälä työskenteli toimittajana sanomalehdissä *[[Itä-Häme (sanomalehti)|Itä-Häme]]*, *[[Päivän Sanomat]]* ja *[[Ilta-Sanomat]]*. Aikakauslehdissä hän oli toimittajana *[[Koti-Posti|Koti-Postissa]]*; *[[Elokuva-Aitta|Elokuva-Aitan]]* toimittajana hänen haastateltaviinsa kuului mm. Omar Sharif *[[Tohtori Živago (elokuva)|Tohtori Živagon]]* kuvausten aikana Suomessa 1965. *[[Me Naiset|Me Naisissa]]* hän oli toimitussihteerinä ja toimituspäällikkönä sekä vuoden 1973 jälkeen toimittajana naistenlehti *[[Jaana (lehti)|Jaanassa]]*. *[[Hopeapeili (lehti)|Hopeapeilin]]* päätoimittaja Seppälä oli 1979.   

*[[Apu (lehti)|Apu]]*-lehdessä hän piti seurapiiripalstaa 1971 lähtien nimimerkillä "Mata Hari". Julkkishaastateltavia olivat mm. Roger Moore elokuvan *[[007 ja kultainen ase|007 ja Kultainen ase]]* kuvausten aikana 1973, Persian šaahitar Farah Diba tämän Suomen-vierailun aikana 1970, Lenita Airisto, Ursula Rainio sekä näyttelijät Sylvi Salonen ja Ella Eronen.    

*[[Helsingin Sanomat|Helsingin Sanomien]]* toimittajana Seppälä työskenteli 1980-luvun puolestavälistä lähtien ja jäi eläkkeelle vuonna 2004.
__NOTOC__
## Teoksia
* *Käytös- ja tapatieto*. Kirjoittaneet Anu Seppälä ja Anu Virkkunen; piirroskuvitus Pekka Vuori. WSOY 1977, 2. uus. painos 1978, 6. painos 1985.
* *Hyvän käytöksen kirja*. Kirjoittaneet Anu Seppälä ja Anu Virkkunen. WSOY / Valitut Palat, Helsinki 1978.
* *Poloneesi: Romaani.* WSOY 1978.
* *Belladonna: Romaani.* WSOY 1981.
* *Mummiliiga*. Gummerus 1982.
* *Villa Julia: Romaani.* Gummerus 1983.
* *Elämäni hotellit*. Kirjoittaneet Mauri Lindgrén ja Anu Seppälä. WSOY 1990. (hovimestarin muistelmat) 
* *[[Isa Gripenberg]]: Aatelisnaisen tarina*. Otava 1995.
* *[[Lallukan taiteilijakoti|Lallukka]] ja Lallukan lapset*. Kirjoittaneet Jaakko Okker, Simo Kärävä ja Anu Seppälä. Ajatus, Helsinki 2002.
* *Jääkukkia keisarinnalle: [[Alma Pihl]]in uskomaton elämä*. Ajatus, Helsinki 2003.
* *Elämän ruhtinattaria*. Ajatus, Helsinki 2004.
* *Sisarukset Värmlannista: Maahanmuuttajat puolentoista vuosisadan takaa*. Anu Seppälä, Helsinki 2012.

## Toimitteita
* Martta Laurikainen-Negrea: *Elämä on muistoissa*. Toimittanut Anu Seppälä. WSOY 1987.
* Herbert Tillander: *Torppa ja timantti: Tillanderin suvun kronikka*. Toimittanut Anu Seppälä. Schildt, Helsinki 1990.

## Lähteet
Annikka Haavio-Tapaninen

**Kaisa Annikka Haavio-Tapaninen** (s. 13. tammikuuta 1939 Yläne) on suomalainen kirjailija.

Annikka Haavion vanhemmat olivat pappi, runoilija Jaakko Haavio ja Kaisa Olivia Weckström.

## Teoksia
Nimellä *Annikka Haavio-Tapaninen*:
* *Ilo nähdä*. Ihmisen ääni-sarja 33. WSOY 2002
* *Isäni puiden omenat: Jaakko Haavio, pappi ja runoilija*. WSOY 2004
Nimellä *Annikka Haavio*:
* *Kolmen ympyrän kehtolaulu* : runoja. Otava 1959

## Lähteet
*
Matti Tuovinen (kirjailija)

**Matti Veikko Tuovinen** (s. 25. helmikuuta 1939 Karttula) on suomalainen nuortenkirjailija ja opettaja. Tuovinen valmistu ylioppilaaksi vuonna 1959 ja filosofian kandidaatiksi 1964. Hän on työskennellyt Iisalmessa ja Kaavilla äidinkielen ja historian lehtorina.  

## Teoksia
* *Vakooja vastoin tahtoaan*. Suomen opiskelevan nuorison raittiusliitto, Vammala 1968
* *Pakoon*. Nuorten toivekirjasto 234. WSOY 1976

## Lähteet
Emmy Abrahamson

**Emmy Abrahamson** (s. 1976) on ruotsalainen nuortenkirjailija. Hänen kirjansa *Only väg is upp* oli ehdolla August-palkinnon saajaksi vuonna 2012.

## Teokset
* *Kuinka selviytyä puolalaisesta äidistä* (Karisto 2012; *Min pappa är snäll och min mamma är utlänning*, Rabén & Sjögren 2011)
* *Only väg is upp* (Rabén & Sjögren 2012)
* *Stjäla the show* (Rabén & Sjögren 2013)

## Lähteet

## Aiheesta muualla

* Esittely kustantamon sivuilla  
* Haastattelu Mix Förlagin sivuilla
Matti Tuovinen

**Matti Antero Tuovinen** (3. joulukuuta 1922 Helsinki – 4. heinäkuuta 2015 Helsinki) oli suomalainen Suomen ulkoministeriön virkamies ja valtiosihteeri.

Matti Tuovisen vanhemmat olivat hallintoneuvos Jalo Väinö Tuovinen ja Hilja Sofia Koskinen. Tuovinen pääsi ylioppilaaksi Helsingin normaalilyseosta 1941 ja valmistui valtiotieteen kandidaatiksi 1947.

Tuovinen toimi Maalaisliiton eduskuntaryhmän sihteerinä 1948–1958 sekä pääministeri V. J. Sukselaisen henkilökohtaisena sihteerinä 1957. Hän oli lehdistöavustajana Suomen Washingtonin suurlähetystössä 1958–1961 ja sen jälkeen ulkoasiainministeriön lehdistötoimistossa jaostopäällikkönä 1962–1965, apulaisosastopäällikkönä 1965–1971 ja toimistopäällikkönä 1971. Tuovinen oli ulkoasiainministeriön neuvottelevana virkamiehenä 1971–1972, poliittisen osaston päällikkönä 1972–1975 sekä valtiosihteerinä ja valtioneuvoston ulkoasiainvaliokunnan sihteerinä 1975–1985. Tuovista pidettiin sovittelevana ja harkitsevana, presidentti Urho Kekkosen linjan uskollisena tukijana, mutta myös itsenäisenä. Eläkkeelle jäätyään hän toimi vielä parlamentaarisen puolustustoimikunnan puheenjohtajana 1985–1987 sekä UKK-perinneyhdistyksen puheenjohtajana 1987–1991.

## Teoksia
* *Salaisuuksien vartija : lehtiä valtiosihteeri Matti Tuovisen päiväkirjasta 1972-1985* ; toimittanut Juhani Suomi. Poliittisen historian julkaisuja 2. Poliittisen historian laitos, Turun yliopisto, Turku 2012

## Lähteet
* Keijo Korhonen: Matti Tuovisen muistokirjoitus Helsingin Sanomissa
* Kuka kukin on 1978 (Projekt Runeberg)
* 

### Viitteet
William Gibbs McAdoo

**William Gibbs McAdoo** (31. lokakuuta 1863 lähellä Mariettaa, Georgia – 1. helmikuuta 1941 Washington) oli yhdysvaltalainen demokraattisen puolueen poliitikko, joka toimi Yhdysvaltain valtiovarainministerinä vuosina 1913–1918.

## Elämäkerta

McAdoo työskenteli alun perin lakimiehenä Chattanoogassa, josta hän muutti 1892 New Yorkiin ja siirtyi liikealalle. Hän johti kahta rautatieyhtiötä, jotka yhdistyivät Hudson and Manhattan Railroad Companyksi. Yhtiö rakennutti 1904 ensimmäisen rautatietunnelin Hudson-joen ali ja myöhemmin useita muita. McAdoo tuki demokraatti Woodrow Wilsonia vuoden 1910 vaaleissa New Yorkin kuvernööriksi ja 1912 presidentiksi. Presidentiksi valittu Wilson nimitti hänet valtiovarainministerikseen. McAdoo oli yksi presidentti Wilsonin luotetuimpia miehiä hallituksessa, ja jäätyään leskeksi hän meni vuonna 1914 uudelleen naimisiin presidentin tyttären Eleanor Randolph Wilsonin kanssa. McAdoon valtiovarainministerikauden alussa perustettiin Yhdysvaltain keskuspankki Federal Reserve System ja hänestä tuli 1914 sen johtokunnan (*Federal Reserve Board*) ensimmäinen puheenjohtaja.

Yhdysvaltain liityttyä ensimmäiseen maailmansotaan vuonna 1917 McAdoo päätti rahoittaa sodankäynnin myymällä ylihinnoiteltuja sotaobligaatioita, jotka tunnettiin nimellä *Liberty Bonds*. Niillä saatiin kerättyä noin 18 miljardia dollaria sodan loppuun mennessä. McAdoo pyrki säilyttämään hallintonsa läheiset suhteet liikemaailmaan samanaikaisesti kun valtion sääntelyä lisättiin. Joulukuusta 1917 alkaen McAdoo toimi myös Yhdysvaltain rautateiden pääjohtajana, kun liittovaltio otti sodan vuoksi rautatiet valvontaansa. Työkuorman rasittamana hän jätti eroanomuksensa heti kun sota päättyi marraskuussa 1918 ja ero astui voimaan seuraavan vuoden alusta. Sodan jälkeen McAdoota pidettiin yhtenä demokraattisen puolueen johtajista ja Wilsonin perinnön jatkajana. Hän pyrki huonolla menestyksellä puolueensa presidenttiehdokkaaksi vuosina 1920 ja 1924. Vuosina 1933–1938 hän edusti Kalifornian osavaltiota senaatissa.

## Lähteet

## Aiheesta muualla
Montoro

**Montoro** on kunta Etelä-Italiassa Avellinon maakunnassa Campanian alueella. Kunta perustettiin vuonna 2013, kun kaksi kuntaa, Montoro Inferiore (10&nbsp;579 asukasta) ja  Montoro Superiore (8&nbsp;877 asukasta) yhdistyivät. 

## Lähteet
Sage Kotsenburg

**Sage Kotsenburg** (s. 27. heinäkuuta 1993 Idaho) on yhdysvaltalainen lumilautailija. Hän voitti kultaa Sotšin olympialaisissa vuonna 2014 ensimmäistä kertaa olympiatasolla kisatussa slopestylessa.

Vuosina 2010 ja 2012 Kotsenburg oli toisella sijalla X Gamesin slopestyle-kilpailuissa. Vuonna 2011 hän saavutti pronssia big airissa.

## Lähteet
Kakkosen kausi 1999

**Kakkosen kausi 1999** oli Suomen jalkapallon kolmanneksi korkeimman sarjatason kausi. Kausi pelattiin neljässä 12 joukkueen lohkossa kaksinkertaisena sarjana. Lohkovoittajat nousivat suoraan Ykköseen. Sijoille 11–12 sijoittuneet putosivat suoraan Kolmoseen.

Ykköseen nousivat suoraan Rakuunat Lappeenrannasta, Tervarit Oulusta, Åbo IFK ja FC Hämeenlinna.

## Etelälohko

## Itälohko

## Länsilohko

## Pohjoislohko

## Lähteet
Katarina Kieri

**Katarina Kieri** (s. 15. tammikuuta 1965) on ruotsalainen kirjailija. Hän on saanut August-palkinnon kirjasta *Dansar Elias? Nej!* vuonna 2004 ja Astrid Lindgren -palkinnon vuonna 2012.

## Teokset
### Romaanit
* *Vem vågar sommaren?* (Norstedts 2006)
* *Morbror Knuts sorgsna leende* (Norstedts 2010)

### Runokokoelmat
* *Slutet sällskap* (Norstedts 1993)
* *Om man saknar vingar* (Norstedts 1996)
* *Ur mitt lyckliga liv* (Norstedts 2000)
* *Den röda fläcken på fastighetsmäklarens hals* (Norstedts 2005)

### Nuortenkirjat
* *Lauran laulu* (Tammi 2004; *Ingen grekisk gud, precis* Rabén & Sjögren 2002)
* *Dansar Elias? Nej!* (Rabén & Sjögren 2004)
* *Majas morsas kompis sambo - och andra noveller* (Rabén & Sjögren 2007)
* *I det här trädet* (Rabén & Sjögren 2010)
* *Mellan dig och dig* (Rabén & Sjögren 2012)

### Lastenkirjat
* *Födelsedagsmamman* (Rabén & Sjögren 2003)
* *Klart som korvspad, Astrakan* (Rabén & Sjögren 2008)
* *Det snöar, Astrakan* (Rabén & Sjögren 2009)
* *Vilken fullträff, Astrakan* (Rabén & Sjögren 2010)
* *Månkan och jag har en hemlighet* (Rabén & Sjögren 2014)

## Lähteet

## Aiheesta muualla
* Katarina Kierin kotisivut  
* Esittely kustantamon kotisivuilla
RUP (täsmennyssivu)

**RUP** on lyhenne, joka voi tarkoittaa muun muassa seuraavia asioita:
* Unified Process (UP), iteratiivisen ohjelmistokehityksen prosessikehys. Sen kattavasti dokumentoitu versio on IBM Rational Unified Process (RUP).
* Unitaarisen yrityksen (UP) muoto Valko-Venäjällä, valtion omistama tasavallan unitaarinen yritys (RUP).
Korakkeli

**Korakkeli**, ( (laus. [ˈkɒrəkəl]) on pieni nahkapohjainen korivene, jota on perinteisesti käytetty Walesissa, mutta myös osissa Lounais-Englantia sekä Irlannin ja Skotlannin joilla. Korakkelin kaltaisia veneitä käytetään muuallakin, kuten muun muassa Intiassa ja Vietnamissa. 

Runko tehdään pajunvitsaksista punomalla tai tavallisimmin saarniliisteistä korin tapaan ja sen ulkopuolelle kiinnitetään rasvatusta naudanvuodasta valmistettu vaippa. Nykyään vaippa valmistetaan huomattavasti halvemmasta ja helpommin uusittavasta tervakankaasta ja jopa pressukankaasta, tämän sanotaan puolittavan aluksen painon ja siten parantavan sen kuljetettavuutta kantamalla.

Korakkelia liikutetaan vedessä tavallisesti polviasennossa takamusta teljoon nojaten ja meloen keulan edessä kahdeksikkoa. Sitä ei rungon muodon ja kölin puutteen vuoksi voi meloa sivuilta, sillä siten se vain pyörii paikallaan.

Coracle on tavallisesti 90–120 cm leveä ja 120–180 cm pitkä.

## Aiheesta muualla
Raimo Meltti

**Raimo Väinö Meltti** (30. huhtikuuta 1939 Kotka – 23. lokakuuta 2009) oli suomalainen dramaturgi, kirjailija, käsikirjoittaja, suomentaja, ohjaaja ja näyttelijä.

Meltti suoritti teatteritutkinnon Teatterikorkeakoulun korkeakouluosastolla 1964–1967 ja hän opiskeli myös taidehistoriaa, kirjallisuutta ja kieliä Helsingin yliopistossa.

Meltti toimi Kansallisteatterissa dramaturgina 1967–1973 ja hän oli Teatterikorkeakoulun opettajana 1968–1969 sekä Teatteriohjaajien Liiton sihteerinä 1968–1970.

Meltti teki käsikirjoituksia tv- ja radio-ohjelmiin ja hän oli muun muassa Montreux’ssä palkitun Ällitälli-ohjelman yhtenä käsikirjoittajana. Hän teki myös freelancerina radio-ohjelmia Yleisradion Radio 1:n yhteiskunnalliselle toimitukselle vuosina 1979–1986. Lisäksi Meltti toimi muun muassa ohjaajana harrastajateattereissa ja oli näyttelijänä espoolaisessa Hyökyvuoren teatterissa vuodesta 2001 alkaen.

## Näytelmiä
* *Elämäni kiitoradat*. Kansallisteatteri 1972
* *Kluck*. 1998
* *Karuselli*. Hyökyvuoren teatteri, Espoo 2002–2003
* *Arthur Decon nuottikirja*. Hyökyvuoren teatteri, Espoo 2003
* *Tango Massimo : 9 argentiinalaista tangoa omin sanoin*.

## Muita teoksia
* *Neljäkymmentä kiloa Benjamin Franklinin muotokuvia* : romaani. Columbina Oy, Espoo 1990 
* Maija Dahlgren : *Niin väkevä on rakkaus : kuusi kuuluisaa ja romanttista tositarinaa* ; dialogit kirjoittanut Raimo Meltti. 2. painos Atena, Jyväskylä 2001

## Näytelmäsuomennoksia
* Michel de Ghelderode : *Ministerien toukokuu*
* Jean Anouilh : *Rakas Antoine*
* Jean Anouilh : *Rakas minä*
* Alain Decaux : *Rosenbergit eivät saa kuolla*
* Francis Veber : *Naisenryöstäjät*
* Scott Joplin : *Treemonisha*, ragtime-ooppera, esitetty Hyökyvuoren teatterissa 2004

## Muita suomennoksia
* Georges Conchon : *Villiytyneet*. WSOY 1965 (alkuteos *L'état sauvage*)
* L. M. Montgomery : *Jane Victoria*. Columbina, Espoo 1993
* L. M. Montgomery : *Jane Victoria tulee kotiin*. Columbina, Espoo 1993
* L. M. Montgomery : *Sara Stanleyn tarinat*. Columbina, Espoo 1994

## Lähteet
* 
* Näytelmät.fi : Raimo Meltti
* Kirjasampo.fi : Raimo Meltti
Kruunutikankontti

**Kruunutikankontti** (*Cypripedium reginae*) on Pohjois-Amerikassa kasvava isokukkainen ruohovartinen kasvi. Se on Minnesotan osavaltion kansalliskukka.

Kasvi on 30–60 cm korkea. Se kukkii kesä-heinäkuussa. Kukkavanan päässä on tavallisimmin yksi, joskus kaksi kukkaa, jonka muut kehälehdet ovat valkoiset mutta "kontti" osittain vaaleanpunainen.

Kruunutikankontti kasvaa kosteissa kuusimetsissä ja soilla.

## Lähteet

## Aiheesta muualla
* Suomen Lajitietokeskus: Kruunutikankontti (''Cypripedium reginae'')
* ITIS: ''Cypripedium reginae'' 
* United States Department of Agriculture (USDA): ''Cypripedium reginae'' 
* Flora of North America: ''Cypripedium reginae'' 
* Pherobase: Floral volatiles of Cypripedium reginae
Jääkiekon nuorten maailmanmestaruuskilpailut 2018

**Jääkiekon nuorten maailman&shy;mestaruus&shy;kilpailut 2018** olivat järjestyksessään 42. jääkiekon alle 20-vuotiaiden maailmanmestaruuskisat. Ne pelattiin Yhdysvaltojen Buffalossa.

## Otteluareenat

## Alkusarja
### Lohko A

### Lohko B

## Putoamiskarsinta

## Pudotuspelit
### Turnauspuu

### Puolivälierät

### Välierät

### Pronssiottelu

### Loppuottelu

## Lopputulokset

**[[Jääkiekon nuorten 1. divisioonan maailmanmestaruuskilpailut 2018|1. divisioona]]**   **A-lohko** 

 **B-lohko**
 

**[[Jääkiekon nuorten 2. divisioonan maailmanmestaruuskilpailut 2017|2. divisioona]]**  **A-lohko** 

 **B-lohko** 

**[[Jääkiekon nuorten 3. divisioonan maailmanmestaruuskilpailut 2017|3. divisioona]]**  

**Karsinnat**  

## Lähteet
* Virallinen sivusto 
* World Junior 2016 − Buffalo gets World Juniors 
* USA Hockey - Buffalo to Host 2018 IIHF World Junior Championship 
### Viitteet
Keltakylkimedestäjä

**Keltakylkimedestäjä** (*Cinnyris moreaui*) on medestäjien heimoon kuuluva varpuslintu.

## Levinneisyys
Keltakylkimedestäjää tavataan suhteellisen pienellä alueella Tansaniassa. Laji on vielä yleinen, mutta se on vähenemässä elinympäristöjen tuhoutumisen vuoksi. Se on luokiteltu elinvoimaiseksi.

## Lähteet
BelTA

**BelTA** eli **Valkovenäläinen uutistoimisto (BelTA)** (, ) on Valko-Venäjän tasavallan virallinen uutis- ja tietotoimisto. Yritysmuodoltaan se on tasavallan unitaarinen yritys (RUP).

Uutistoimisto tuottaa päivittäin (arkipäivisin) noin 150-170 uutista verkkosivuilleen ja yhtiön valokuvapalvelu noin 100 valokuvaa. Yhtiöllä on Minskissä sijaitsevan päätoimipisteen lisäksi Valko-Venäjän aluekeskuksissa (Brest, Homel, Hrodna, Mahiljou, Vitsebsk), sekä Moskovassa, Vilnassa ja Moldovan Chișinăussa. Uutistoimiston pääkieli on venäjä; verkkouutisia toimitetaan lisäksi myös valkovenäjän, englannin, espanjan ja saksan kielellä. 

Uutis- ja tietotoimisto on perustettu joulukuussa 1918 Venäjän uutistoimiston Valko-Venäjän osastona nimellä **BelOtROSTA**. Uutistoimiston nimi vaihtui useasti (БелРОСТА, БелКТА, Белинформ; BelROSTA, BelKTA, Belinform) ja se toimi Neuvostoliiton aikana tiiviissä yhteistyössä Neuvostoliiton uutistoimisto TASSin (Telegrafnoje agentstvo Sovetskogo Sojuza) kanssa. Valko-Venäjän itsenäistymisen jälkeen 1991 uutistoimisto sai uuden tasavallan valtiollisen uutistoimiston aseman ja nykyisen nimensä BelTA. 

BelTAlla on uutistoiminnan lisäksi muutamia julkaisuja. Yhtiö julkaisee viikkolehteä *[[7 dnei (Valko-Venäjä)|7 Dnei]]* (7 дней, ), neljännesvuosittain ilmestyvää *Economy of Belarus* -aikakauslehteä (Экономика Беларуси,  ja ; yhteistyössä Valko-Venäjän talousministeriön kanssa) sekä kuukausijulkaisu *Belaruskaja Dumka*a (Беларуская думка, ). Lisäksi yhtiö julkaisee kirjoja, kirjasia, julisteita ja myy julkaisupalveluja muille yrityksille.

## Lähteet

## Aiheesta muualla
* 7 dnei (BelTA:n julkaisu)   (7dney.by)
* Belaruskaja Dumka (BelTA:n julkaisu)  (beldumka.belta.by)
* Economy of Belarus -aikakauslehti (Экономика Беларуси; BelTA:n julkaisu)    (belarus-economy.by)
* Media in Belarus: News Agencies   (e-belarus.org)
* Belarus: Media  (bbc.co.uk)
* Belarus: Time for media reform - Index on Censorship (pdf)  (indexoncensorship.org)
Pulskamedestäjä

**Pulskamedestäjä** (*Cinnyris loveridgei*) on medestäjien heimoon kuuluva varpuslintu.

## Levinneisyys
Pulskamedestäjää tavataan hyvin pienellä alueella Tansaniassa. Kannanarviot vaihtelevat 21&nbsp;000–166&nbsp;000 yksilön välillä. Laji on luokiteltu erittäin uhanalaiseksi ja sitä uhkaa elinympäristöjen tuhoutuminen.

## Lähteet
Kaunomedestäjä

**Kaunomedestäjä** (*Cinnyris pulchellus*) on medestäjien heimoon kuuluva varpuslintu.

## Levinneisyys
Kaunomedestäjää tavataan Länsi-Afrikasta Keski-Afrikan pohjoisosien kautta Itä-Afrikkaan kulkevalla alueella. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.

## Lähteet
Vickers Viscount

**Vickers Type 630/663/700 Viscount** on brittiläinen nelimoottorinen potkuriturbiinein varustettu matkustajalentokone. Ensilentonsa vuonna 1948 lentänyt konetyyppi oli 1950- ja 1960-luvuilla melko suosittu muun muassa hyvän polttoainetaloutensa ansiosta. Kone kulutti senaikaisia suihkukonetyyppejä vähemmän polttonestettä. Erityisesti lyhyillä ja keskipitkillä matkoilla suosittua konetyyppiä valmistettiin 445 kappaletta vuosina 1950−1963. Tyyppi säilyi käytössä vielä 1970-luvulle ja osin jopa 1980-luvulle saakka.

Koneen MTOW eli enin lentoonlähtöpaino oli noin 30 tonnia ja suurin matkalentonopeus 520−580&nbsp;km/h. Keskimääräinen matkustajamäärä oli noin 40−70 henkeä, käytetystä versiosta riippuen. Kantama eli lentomatka tyvenessä (ei tuulivaikutusta huomioiden) täysin tankein oli 2&nbsp;740−3&nbsp;380 kilometriä. Konetyyppi käytti englantilaisia Rolls-Royce Dart R.Da -potkuriturbiineja.

Konetyypille sattui useita vakavia lento-onnettomuuksia, ajankohtana jolloin siviilimatkustusilmailu kasvoi huimin harppauksin. Vickers Viscountin kehityskautena useat nykyisin arkipäiväiset lentoturvallisuuteen liittyvät tekniikat ja käytänteet olivat vakavasti puutteellisia.

Samassa lentopainoluokassa ja vastaavalla matkustajamäärällä olevia kilpailijoita ovat olleet ainakin Curtiss C-46 Commando ja Convair Metropolitanin tyypit 340 ja 440. Viscountista kehiteltiin jatkotyönä suurempi konetyyppi Vickers Vanguard.

## Lähteet
* Eskelinen, Heikki; Kärnä, Juhani et al.: *Tiedon Portaat*, osa 3, s. 519. Helsinki WSOY 1968.
* Hirvonen, Pauli: *MMM – Nuorten Ilmailukirja*, s. 137. Helsinki Otava 1961.

### Viitteet

## Aiheesta muualla

*Satukustannus 193: Valokeilassa – Ilmailu, s. 26 
* Vicker Viscount
* Aircraft data Airliners.net
* Specs, Vickers Viscount Aviation Safety
* Aircraft Vickers Viscount Airdisaster  (Luettu 8.2.2014: sivustolla mainitaan vain konetyypillä sattuneita onnettomuuksia, detaljoidusti)
Andorra talviolympialaisissa 2014

**[[Andorra]]** osallistui Sotšin talviolympialaisiin 2014. Andorralaisten hiihtoseurojen jäsenet osallistuivat talviolympialaisiin vuosina 1952, 1956, 1960 ja 1964. He osallistuivat eri maiden joukkueissa, koska Andorra ei ollut olympiamaa ennen Innsbruckin olympialaisia 1976. Tällä kertaa Andorralla oli mukana 6 urheilijaa. Alppihiihtäjä Miterra Gutierrez toimi Andorran joukkueen lipunkantajana olympialaisten avajaisseremoniassa.

## Joukkue

### Alppihiihto

* Kevin Esteve (Alppihiihto)
* Mireia Gutierrez (Alppihiihto)
* Marc Oliveras (Alppihiihto)
* Joan Verdu Sanchez (Alppihiihto)

### Ampumahiihto

* Laure Soulie (Ampumahiihto)

### Lumilautailu

* Lluis Marin Tarroch (Lumilautailu)

## Lähteet
* Sochi.ru 

### Viitteet
Minnesota (täsmennyssivu)

**Minnesota** tarkoittaa muun muassa seuraavaa:

* Minnesota, osavaltio Yhdysvalloissa
* Minnesota, joki Yhdysvalloissa
* Minnesotan yliopisto, Minneapoliksessa ja Saint Paulissa, Yhdysvalloissa
* Minnesota-malli, Minnesotassa kehitetty päihdehoitomalli
Jokimedestäjä

**Jokimedestäjä** (*Cinnyris shelleyi*) on medestäjien heimoon kuuluva varpuslintu. 

## Levinneisyys
Jokimedestäjää tavataan Kongon demokraattisessa tasavallassa, Malawissa, Mosambikissa, Tansaniassa, Sambiassa ja Zimbabwessa. Lajin kannankehitys on vakaa, ja se on luokiteltu elinvoimaiseksi.

## Lähteet